Държавен вестник, бр. 67, 2010 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  67
игла, позволяваща въвеждане на водач и по-
нататъшно въвеждане на катетър или въвеждач 
(интродюсер).
10.2. Дясна сърдечна катетеризация
Сърдечна катетеризация, при която чрез 
венозен достъп се въвежда катетър в дясно 
предсърдие, в дясна камера и в пулмонална 
артерия с цел регистриране на наляганията в 
съответните кухини и чрез вклиняване на върха 
на катетъра – налягането в пулмокапилярите 
(крайните разклонения на пулмоналната ар­
терия).
Наляганията се измерват чрез регистриращо 
устройство, отчитащо съответни обхвати (обо­
собени от 10 до 100 мм по живачен стълб), и 
резултатите се съхраняват на хартиен и/или 
дигитален носител, позволяващ по-късен анализ.
10.3. Лява сърдечна катетеризация
Сърдечна катетеризация, при която чрез 
артериален достъп се въвежда катетър в аор­
тата и лявата камера с цел регистриране на 
наляганията в тях. Наляганията се измерват 
чрез регистриращо устройство, отчитащо съот­
ветни обхвати (обособени от 100 до 200 мм по 
живачен стълб), и резултатите се съхраняват на 
хартиен и/или дигитален носител, позволяващ 
по-късен анализ.
10.4. Коронарография
Чрез артериален достъп се въвежда катетър 
до остиумите на лява и дясна коронарни арте­
рия с цел селективно впръскване на контрастна 
материя в тях, позволяваща изобразяване на 
вътрешния лумен на всяка от артериите. При 
наличие на венозни или артериални байпас 
присадки (графтове) остиумите на артериите се 
канюлират поотделно и се правят селективни 
впръсквания на контрастна материя.
За оглед на лява коронарна артерия се 
правят не по-малко от 3 отделни впръсквания 
с различен ъгъл на снимане, а на дясна коро­
нарна артерия – не по-малко от две. При па­
тологични отклонения се правят допълнителни 
впръсквания до тяхното изясняване.
Всички впръсквания трябва да отговарят на 
следните изисквания: 
- достатъчно количество и дебит на конт­
растната материя, позволяващи проследяване­
то на цялата артерия и нейните разклонения 
(2,5 – 8 мл за 1 – 4 секунди);
- достатъчно времетраене, позволяващо 
проследяването на контрастната материя до 
нейното преминаване във венозната фаза 
(4 – 8 секунди);
- при наличие на патология се допускат 
прицелни снимки с фокус върху патологичното 
място; 
- при наличие на колатерално пълнене се 
проследяват колатералите и се удължава вре­
метраенето на снимането.
10.5. Ангиография
Чрез съдов достъп се впръсква контрастна 
материя в артериален или венозен съд извън 
сърцето с цел визулизация на морфологията 
на съответните сегменти на съда.
Количеството и дебитът на контрастната ма­
терия, както и ъгълът на снимането се избират 
от оператора така, че да осигурят максимална 
информация. 
10.6. Транссептална катетеризация
Чрез достъп от вена феморалис декстра 
се вкарва дълга метална игла (транссептална 
игла) до дясно предсърдие с цел пунктиране 
на междупредсърдната преграда и проникване 
в лявото предсърдие.
Транссепталната катетеризация се прилага 
при невъзможност за проникване в лява камера 
(тежка аортна стеноза, наличие на изкуствена 
клапа на аортно място и др.) или като част от 
по-комплексна процедура, например митрална 
балонна валвулопластика.
10.7. Коронарна терапевтична интервенция
Процедура, при която чрез въвеждащ ко­
ронарен катетър и водач се вкарва балон със 
или без стент с цел разширяване на стеснено 
място по нативните коронарни съдове и/или 
по венозни или артериални байпас присадки 
(графтове). 
Други терапевтични методи, като атероекто­
мия, ротаблация, както и други диагностични 
техники – интракоронарен ултразвук (IVUS) 
и измерване на фракционирания дебитен ре­
зерв (FFR), се третират също като коронарни 
терапевтични интервенции поради голямото 
сходство на използваната техника и поради това, 
че те са част от целия терапевтичен подход при 
лечението на коронарните лезии.
10.8. Периферна терапевтична интервенция
Интервенция, при която се използва техни­
ката, посочена в точка 5.1.2.7, с цел лечение 
на съдове извън коронарните артерии. 
10.9. Ендомиокардна биопсия
Чрез артериален или венозен достъп се 
вкарва устройство (биотом) в лява, съответно 
в дясна камера, с цел вземане на проби от 
ендомиокарда.
Пробите трябва да са от различни места 
(септум, връх и свободна стена) и да са в 
общо количество не по-малко от 3 кубически 
милиметра.
10.10. Изваждане на чуждо тяло от кръво­
носен съд или от сърдечните кухини 
Със специални устройства (бримки) се 
достига до съответното чуждо тяло (най-често 
фрагмент от катетър) с цел улавянето и изваж­
дането му извън тялото на пациента или до 
безопасно място, позволяващо допълнителна 
минимална хирургична намеса за окончателното 
му отстраняване.
10.11. Пулмоангиография